12. 3. 90 Επίσημη Εφημερίδα των Ευρωπαϊκών Κοινοτήτων Αριθ. C 62/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση για την πρόταση απόφασης του Συμβουλίου για την εισαγωγή ενός ενιαίου 
αριθμού κλήσης έκτακτης ανάγκης, για όλη την Ευρώπη (ι) 
(90/C 62/01) 
Στις 18 Οκτωβρίου 1989, και σύμφωνα με το άρθρο 100 Α της Συνθήκης περί ιδρύσεως της 
Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότη­
ση της Οικονομικής και Κοινωνικής Επιτροπής για την πρόταση απόφασης του Συμβουλίου 
για την εισαγωγή ενός ενιαίου αριθμού κλήσης έκτακτης ανάγκης, για όλη την Ευρώπη. 
Το τμήμα περιβάλλοντος, δημόσιας υγείας και κατανάλωσης στο οποίο ανατέθηκε η 
προετοιμασία των σχετικών εργασιών υιοθέτησε τη γνωμοδότηση του στις 28 Νοεμβρίου 
1989 με βάση την έκθεση του εισηγητή, κ. Green, και του συνεισηγητή κ. Mantovani. 
Η Οικονομική και Κοινωνική Επιτροπή κατά τη 272η σύνοδο ολομέλειας της, συνεδρίαση 
της 19ης Δεκεμβρίου 1989 υιοθέτησε ομόφωνα την ακόλουθη γνωμοδότηση. 
1. Γενικές παρατηρήσεις 
1.1. Με την πρόταση επιδιώκεται η καθιέρωση του 
αριθμού 112 ως κοινού αριθμού κλήσης έκτακτης 
ανάγκης για όλη την Κοινότητα. 
1.2. Προτείνεται επίσης η σταδιακή βελτίωση των 
γλωσσικών γνώσεων του προσωπικού στο κέντρο που 
απαντά στις κλήσεις έκτακτης ανάγκης στην Ευρωπαϊ­
κή Κοινότητα. 
1.3. Η ΟΚΕ υποστηρίζει τις προτάσεις και τούτο 
λόγω κυρίως της σημαντικής αυξήσεως τόσο των 
ιδιωτικών όσο και των επιχειρηματικών ταξιδιών εντός 
της Κοινότητας κατά τα τελευταία χρόνια. 
1.4. Είναι λοιπόν αναπόφευκτο το γεγονός ότι 
ολοένα και μεγαλύτερος αριθμός πολιτών της Κοινότη­
τας θα αντιμετωπίζει καταστάσεις έκτακτης ανάγκης 
ενόσω βρίσκεται σε άλλο κράτος μέλος της Κοινότη­
τας. 
1.5. Η ΟΚΕ αποδίδει μεγάλη σημασία στο γεγονός 
ότι ο αριθμός κλήσεως έκτακτης ανάγκης για όλη την 
Ευρώπη θα πρέπει να εισαχθεί παράλληλα με τους 
υπάρχοντες εθνικούς αριθμούς κλήσεως έκτακτης 
ανάγκης. 
1.6. Και τούτο διότι οι εθνικοί αριθμοί κλήσης 
έκτακτης ανάγκης σε πολλές χώρες της Κοινότητας 
έχουν πλέον εδραιωθεί λόγω της μακροχρόνιας χρή­
σεως. 
1.7. Έχει επίσης σημασία να υπάρξει λογική ευελι­
ξία στο χρονοδιάγραμμα εισαγωγής του ενιαίου αριθ-
(]) ΕΕ αριθ. C 269 της 21. 10. 1989, σ. 8. μού κλήσεως για τις χώρες της Κοινότητας οι οποίες 
δεν έχουν ακόμη προγραμματίσει την πραγματοποίηση 
τεχνικών αλλαγών ή χρειάζεται να επισπεύσουν την 
πραγματοποίηση αλλαγών στα σχέδια τους σε ό,τι 
αφορά τον αριθμό. Οπωσδήποτε η προθεσμία που 
ορίζεται στο άρθρο της πρότασης (31 Δεκεμβρίου 1992) 
δεν θα πρέπει να παραταθεί περισσότερο από 12 μήνες, 
γεγονός που σημαίνει ότι πρέπει να μειωθεί η τριετής 
προθεσμία, μέχρι τις 31 Δεκεμβρίου 1995, που προβλέ­
πεται στο άρθρο 3. 
1.8. Σήμερα που οι νέες τεχνολογίες εισάγονται στις 
τηλεπικοινωνίες είναι η κατάλληλη στιγμή για την 
καθιέρωση αριθμού κλήσης έκτακτης ανάγκης για όλη 
την Ευρώπη. 
2. Ειδικές παρατηρήσεις 
2.1 Πρέπει να επισημάνουμε ότι υπάρχει ένα λάθος 
στον Πίνακα αριθ. 1. Η Δανία δεν έχει εισαγάγει τον 
αριθμό 112 ως εθνικό αριθμό κλήσης έκτακτης ανά­
γκης· απλώς, προβλέπεται να χρησιμοποιηθεί για 
κλήσεις έκτακτης ανάγκης. 
Στον Πίνακα 1 αναφέρεται επίσης εσφαλμένα ότι ο 
αριθμός 112 χρησιμοποιείται στην Ιταλία από τη 
στρατιωτική αστυνομία. Στην πραγματικότητα χρησι­
μοποιείται από τους « CARABINIERI» (εθνική αστυ­
νομία). 
2.2 Από ό,τι φαίνεται, τα στοιχεία σχετικά με δύο 
κράτη (τη Δανία και την Ιταλία) είναι ανακριβή. 
Ενδείκνυται λοιπόν να ελέγξει η Επιτροπή τα στοιχεία 
σχετικά με τα δέκα άλλα κράτη μέλη. 
Αριθ. C 62/2 Επίσημη Εφημερίδα των Ευρωπαϊκών Κοινοτήτων 12. 3. 90 
Βρυξέλλες, 19 Δεκεμβρίου 1989 
Ο Πρόεδρος 
της Οικονομικής και Κοινωνικής Επιτροπής 
Alberto MASPRONE 
Γνωμοδότηση για την πρόταση οδηγίας του Συμβουλίου που αφορά την προσέγγιση των 
νομοθεσιών των κρατών μελών σχετικά με τα συστήματα κατά της εκτόξευσης 
σωματιδίων ορισμένων κατηγοριών οχημάτων με κινητήρα και των ρυμουλκούμενων 
τους (!) 
(90/C 62/02) 
Στις 6 Σεπτεμβρίου 1987, και σύμφωνα με το άρθρο 100 Α της Συνθήκης περί ιδρύσεως της 
Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότη­
ση της Οικονομικής και Κοινωνικής Επιτροπής για την παραπάνω πρόταση οδηγίας. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η 
προετοιμασία των σχετικών εργασιών της ΟΚΕ, υιοθέτησε τη γνωμοδότηση του στις 
29 Νοεμβρίου 1989, με βάση την εισηγητική έκθεση του κ. Perrin-Pelletier. 
Η Οικονομική και Κοινωνική Επιτροπή κατά τη 272η σύνοδο ολομέλειας, συνεδρίαση της 
19ης Δεκεμβρίου 1989, υιοθέτησε κατά πλειοψηφία, μια ψήφο κατά και 4 αποχές την 
ακόλουθη γνωμοδότηση: 
1. Εισαγωγή 
1.1. Το υπό εξέταση σχέδιο οδηγίας είναι επακόλου­
θο της δέσμευσης που ανέλαβε η Επιτροπή, το 1986, που 
κηρύχθηκε έτος οδικής ασφάλειας, προκειμένου να 
καθιερώσει ειδικά μέτρα στον τομέα. 
Επικροτείται, φυσικά, κάθε πρωτοβουλία της Επιτρο­
πής που αποσκοπεί στην καθιέρωση μέτρων για την 
περαιτέρω μείωση του αριθμού και της σοβαρότητας 
των ατυχημάτων και αύξηση, επομένως, της ασφάλειας 
όλων των χρηστών του οδικού δικτύου. 
1.2. Ένα πρώτο σχέδιο οδηγίας υποβλήθηκε τον 
Αύγουστο του 1987, κύριος στόχος του οποίου ήταν η 
βελτίωση της οδικής ασφάλειας με τη χρησιμοποίηση 
συστημάτων κατά της εκτόξευσης σωματιδίων. Τα 
συστήματα αυτά απέβλεπαν στον περιορισμό της 
εκτόξευσης νερού, λάσπης και χαλικιών από τα 
κινούμενα αυτοκίνητα. Το τεχνικό περιεχόμενο του εν 
λόγω σχεδίου οδηγίας βασιζόταν στις προδιαγραφές 
που ισχύουν σε ορισμένα κράτη μέλη και στις προτά­
σεις διαφόρων εμπειρογνωμόνων. 
1.3. Αυτό το πρώτο σχέδιο οδηγίας αποτέλεσε στη 
συνέχεια αντικείμενο συζητήσεων στην Οικονομική 
και Κοινωνική Επιτροπή (2) και στο Ευρωπαϊκό 
Κοινοβούλιο, οι οποίες οδήγησαν, λόγω της σπουδαιό­
τητας των τροποποιήσεων που είχαν ζητηθεί, στην 
αντικατάσταση του σχεδίου με μια νέα πρόταση, που 
αποτελεί αντικείμενο της παρούσας γνωμοδότησης. 
Είναι, ωστόσο λυπηρό το γεγονός ότι δεν πραγματο-
(!) ΕΕ αριθ. C 263 της 16. 10. 1989, σ. 19. 
(2) ΕΕ αριθ. C 80 της 28. 3. 1988, σ. 17. ποιήθηκαν προηγουμένως, σε ικανοποιητικό βαθμό, 
συζητήσεις με το βιομηχανικό κόσμο, θέμα για το οποίο 
η ΟΚΕ είχε ήδη εκφράσει τη λύπη της. 
2. Γενικές παρατηρήσεις 
2.1. Τα προβλήματα που θίγει η Επιτροπή στο παρόν 
σχέδιο οδηγίας αποτελούν πράγματι αιτίες ανησυχίας 
για τους οδηγούς και τις αρχές. 
2.2. Τα νέφη σταγονιδίων τα οποία σχηματίζονται 
από τα ελαστικά βαρέων εμπορικών οχημάτων που 
κινούνται με σχετικά μεγάλες ταχύτητες σε υγρά 
οδοστρώματα δημιουργούν καταστάσεις οι οποίες 
ενδεχομένως μπορεί να είναι επικίνδυνες για τους 
άλλους οδηγούς, ιδιαίτερα κατά την προσπέραση. 
2.3. Η δη μιου ργία νεφών σταγονιδίων νερού εξαρτά­
ται κυρίως από τα χαρακτηριστικά του οδοστρώματος 
και ειδικά από τη διαμόρφωση της επένδυσης του, από 
τη μορφή του ελαστικού πέλματος του τροχού, από τις 
αεροδυναμικές συνθήκες γύρω από το όχημα και από 
την ταχύτητα οδήγησης. 
Οι τραχείες επιφάνειες των δρόμων και τα ελαστικά 
πέλματα των τροχών με ευρείες αυλακώσεις, για 
παράδειγμα, συντελούν στη δημιουργία μικρότερων 
ποσοτήτων νεφών σταγονιδίων από ό,τι λείες επιφά­
νειες και τροχοί με λεπτές αυλακώσεις. Τα νέφη 
σταγονιδίων νερού δημιουργούνται από την πίεση του 
νερού που προκαλείται στο σημείο επαφής μεταξύ της 
επιφάνειας του δρόμου και του ελαστικού πέλματος του 
τροχού και το φαινόμενο παρουσιάζει τάσεις επιδείνω­
σης εξαιτίας των αεροδυναμικών αποτελεσμάτων που